|  |
| --- |
| **Budapest Főváros VII. kerület Erzsébetváros Önkormányzata**  **Dr. Máté Katalin Városgazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2017. június 12-ei rendkívüli ülésére**

|  |  |
| --- | --- |
| **Tárgy:** | Döntés a Dohány utca 45. szám alatti épület részlegesfelújítására vonatkozó kivitelezési szerződés módosításáról |

**Készítette:**

dr. Domokos Diána

beruházási referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Máté Katalin Városgazdálkodási Iroda vezetője** |

**Tisztelt Bizottság!**

A Tisztelt Bizottság 2017. február 6. napján tartott ülésén hozott 39/2017.(02.06.) számú határozatával a „**Budapest, VII. kerület, Dohány utca 45. szám alatti épület részleges felújítása**” tárgyú kivitelezési szerződés végleges szövegét jóváhagyta. Erre tekintettel Budapest Főváros VII. kerület Erzsébetváros Önkormányzata az EUSTIL Építőipari és Szolgáltató Korlátolt Felelősségű Társasággal 2017. február 23. napján a fent hivatkozott kivitelezési szerződést megkötötte, melyeket jelen előterjesztéshez mellékelünk.

A kivitelezési szerződés módosítása vált szükségessé az alábbiak miatt:

A belső körfolyosós függőfolyosó szerkezet épített konzolokon nyugvó tardosi mészkő lapokból került kialakításra az épület építése során, amelyet kovácsoltvas korlát határol. A felújítás tervezése során az látható volt, hogy a korlátok bekötése a mészkő lapokba erősen korrodálódott, és látszott, hogy az úgynevezett ’rozsda robbanás’ a mészkő lapokat sok helyen szétfeszítette, így a tervekben a mészkő lapok restaurálása szerepelt, a korlátokat pedig a szükséges anyagpótlásokkal felújítva tervezte visszaépíttetni a megrendelő az eredeti helyükre. Azonban a felújítás során szembesült a kivitelező, hogy az eredetileg tervezett munka nem kivitelezhető, a bontások során megállapítást nyert, hogy a korlát bekötési pontjainál a mészkő lapok olyan mértékben sérültek, hogy az a szakszerű visszaépítést nem teszi lehetővé. A korlát visszaépítését csak egy, az eredetitől eltérő műszaki megoldással lehet megvalósítani úgy, hogy a meglévő függőfolyosó szerkezet érdesített felületű gránit lappal történő leburkolása történne meg, amely esztétikus, és időtálló megoldást eredményez.

Ez a kivitelezési szerződés műszaki tartalmának, tételes költségvetésének módosítását jelenti, és a vállalkozói díjat csökkenti, ami a vállalkozói díj alapul vételével számított tételeket (pl. tartalékkeret) is érinti.

Jelen előterjesztéshez mellékeljük a felelős akkreditált közbeszerzési szaktanácsadó véleményét, miszerint a szerződésmódosítás megfelel a közbeszerzésekről szóló 2015. évi CXLIII törvény 141. §-ban meghatározott feltételeknek. Mellékeljük továbbá a szerződésmódosítást, s kérjük a Tisztelt Bizottságot annak elfogadására.

A Tisztelt Bizottság a közbeszerzési szerződés módosítására vonatkozó döntés meghozatalára Budapest Főváros VII. kerület Erzsébetváros Önkormányzatának Képviselő-testülete 100/2012. (II.27.) sz. határozatával elfogadott, majd 232/2012 (IV. 26.), 517/2012 (IX.20.), 693/2013 (X.31.), 124/2014 (IV.29.), 499/2015. (XII. 15.) és 275/2016. (VI.24.) számú határozataival módosított, Budapest Főváros VII. kerület Erzsébetváros Önkormányzatának Közbeszerzési és Beszerzési Szabályzata IV. részének 3.2. pontja alapján jogosult.

A Kbt. 27. § (5) bekezdése értelmében a döntést **név szerinti szavazás** útján kell meghozni.

**Határozati javaslat**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a **Budapest, VII. kerület, Dohány utca 45. szám alatti épület részleges felújítására kötött kivitelezési szerződés** jelen határozat mellékletét képező **1. számú módosítását jóváhagyja**.

**Felelős:** Vattamány Zsolt polgármester

**Határidő:** azonnal

**Budapest, 2017. június 07.**

Dr. Máté Katalin

Városgazdálkodási Iroda vezetője